# data[].attributes.body
Aquesta proposta és una Activitat d'Ensenyament Aprenentatge (AEA) real a desenvolupar en el centre de pràctiques amb els alumnes de tercer curs de Gastronomia i Cuina (Família professional d’Hoteleria i Turisme).

En activitats anteriors, els alumnes han desenvolupat els continguts següents: l’oferta de feina, el currículum cronològic i personalitzat (lliure), la carta d’autocandidatura i la targeta de presentació. L’entrevista de feina és una activitat conclusiva d’aquest bloc en la que es pretén “posar en acció” les activitats anteriors.

# data[].attributes.body
Família Professional: Hoteleria i Turisme
CFGM Cuina i Gastronomia (CFPM HT10) (normativa curricular)

MP8. FOL  - UF1. Incorporació al treball
NF3 Recerca activa d'ocupació

L’activitat està emmarcada en els següents resultats d’aprenentatge (RA), criteris d’avaluació (CA) i continguts (C):
RA1. Selecciona oportunitats d’ocupació, identificant-ne les diferents possibilitats d’inserció i les alternatives d’aprenentatge al llarg de la vida

CA1.5 Determina les tècniques utilitzades en el procés de recerca d’ocupació.
C1. Recerca activa d’ocupació. 1.10 Tècniques i instruments de recerca d’ocupació.

Quan acabi l’activitat, l’alumne haurà assolit els objectius següents:

Identificar els objectius, tipus i parts d’una entrevista de treball.

Determinar els errors més habituals que es produeixen.

Realitzar un entrenament simulat en entrevista de treball.

L’activitat vol potenciar les competències següents:

Autonomia i responsabilitat. Saber mostrar les pròpies aptituds i actituds l’una manera personalitzada i veraç.

Relació interpersonal. Reforçar aspectes d’autoconeixement i comunicació amb altres persones.

# data[].attributes.body
L’activitat es desenvolupa durant tres sessions d’una hora de durada cadascuna.

Sessió 1. Presentació i aproximació

a) Breu presentació introductòria del docent (presentació powerpoint): finalitat, tipus d’entrevistes i aspectes a tenir en compte

b) Visionat dos vídeos obtinguts a Youtube:

Entrevista de Trabajo (1) preguntes y respuestas más frecuentes (3:50)

Entrevista de Trabajo (2): los errores más frecuentes (4:33)

c) Preparació de l’entrevista de feina (Pt1).
“El restaurant Abac de Barcelona obre la seva borsa de treball per incorporar professionals a la seva plantilla. Cal trucar al telèfon indicat i demanar cita per realitzar una entrevista”.
A partir d'aquí, fer un esquema – preparació de l’entrevista segons el temes indicats al vídeo: formació i experiència, dades personals, competències (actituds i aptituds) i característiques de l’oferta.

Sessió 2. Exercici de simulació

a)  Exercici de simulació. Breu presentació introductòria del docent.

b) Creació dels grups de simulació compostos per tres alumnes: entrevistat, entrevistador i observador.
c) Execució de les entrevistes. Es realitzen entrevistes de 5 minuts, rotant els membres del grup. L’observador registra i avalua els diversos aspectes de l'actuació de l'entrevistat a partir d’una pauta (G1), així com també el docent (G2)

Sessió 3. Debat, síntesi i conclusió

a) Pluja d’idees (G3): elements més destacats de la simulació segons la posició (entrevistat, entrevistador i observador)

b) Debat: conclusions compartides.

c) Síntesi del docent (presentació powerpoint).

# data[].attributes.body
Es fan servir els recursos següents:

a) Per a la preparació de les presentacions inicial i final s’utilitza:

Llibre de text: AAVV (2016), Formació i Orientació Laboral. Barcelona: McMillan Education: Madrid (pàg. 201 i següents on es tracta sobre l’entrevista de treball).

Web entrevista de trabajo

Presentació d'SlideShare sobre entrevista de treball.

b) Vídeos esmentats disponibles a youtube.com

# data[].attributes.body
Al grup hi ha un alumne amb TEA i dos amb TDAH que rebran per escrit els powerpoints inicial i final.

# data[].attributes.body
L’activitat s’avalua amb els instruments següents:

Sessió 1. Pt1. Esquema previ

Lliurament, via Moodle, de l’esquema de preparació

Sessió 2. G1+G2. Simulació de l’entrevista

Coavaluació recollirà per l’alumne observador (G1)

El docent valora l’execució de l’entrevista (sobre la figura de l’entrevistat) (G2)

Sessió 3. Pluja d’idees i debat

El docent valora la participació de l’alumne en la sessió (G3).

Aquesta activitat representa el 25% del NF 3.

El valor assignat a cada instrument d’avaluació és el següent:

Pt1:20% + G1: 30% + G2: 40% + G3: 10%